CELEX: 62015CN0700
Language: da
Date: 2015-12-31 00:00:00
Title: Sag C-700/15: Anmodning om præjudiciel afgørelse indgivet af Vrhovno Sodišče Republike Slovenije (Slovenien) den 31. december 2015 — LEK Farmacevtska Družba d.d.mod Republika Slovenija (Republikken Slovenien)

29.3.2016   
            
            
               DA
            
            
               Den Europæiske Unions Tidende
            
            
               C 111/6
            
         Anmodning om præjudiciel afgørelse indgivet af Vrhovno Sodišče Republike Slovenije (Slovenien) den 31. december 2015 — LEK Farmacevtska Družba d.d.mod Republika Slovenija (Republikken Slovenien)
   (Sag C-700/15)
   (2016/C 111/08)
   Processprog: slovensk
   
      Den forelæggende ret
   
   Vrhovno Sodišče Republike Slovenije
   
      Parter i hovedsagen
   
   
      Sagsøger: LEK Farmacevtska Družba d.d.
   
      Sagsøgt: Republika Slovenija (Republikken Slovenien)
   
      Præjudicielle spørgsmål
   
   
               1)
            
            
               Kan bestemmelserne i KN’s kapitel 30 fortolkes således, at det ikke er tilladt at tarifere en vare i dette kapitel, hvis varens væsentlige bestanddel er en aktiv ingrediens (probiotiske bakterier), der er indeholdt i kosttilskud, som tariferes i KN-kode 2106 90 98?
            
         
               2)
            
            
               Er det med henblik på tarifering i KN’s kapitel 30 tilstrækkeligt, at fabrikanten præsenterer, markedsfører og sælger varen med den aktive ingrediens, der har positive virkninger på helbredet generelt og ofte findes i kosttilskud, som lægemiddel?
            
         
               3)
            
            
               Skal begrebet »præcis terapeutisk og profylaktisk virkning« — der ifølge Domstolens faste praksis udgør et krav for tarifering i KN’s kapitel 30 — i lyset af det nuværende udviklingstrin for EU-lovgivningen om markedet for lægemidler fortolkes således, at det svarer til begrebet lægemidler, som det fremgår af EU-bestemmelserne om humanmedicinske lægemidler?